Ալժիրի բանկ

Ալժիրի բանկը (արաբերեն՝ بنك الجزائر, բերբերում՝ ⵍⴱⴰⵏⴽⴰ ⵏ ⴷⵣⴰⵢⵔ) Ալժիրի կենտրոնական բանկն է։ Ստեղծվել է 1962 թվականին՝ Անկախության պատերազմից հետո, և Ալժիրի կառավարության կողմից հանձնարարվել է կառավարել երկրի դրամավարկային քաղաքականությունը։ Այն պատասխանատու է ալժիրյան դինարը շրջանառության մեջ դնելու համար։ Նրա կենտրոնակայանը գտնվում է Վիլլա Ջոլիում, Ալժիր։ Պատմություն Երկրի անկախացումից հետո՝1962 թվականի դեկտեմբերի 13–ին ստորագրվեց համաձայնագիր՝ Ալժիրի բանկի էմիսիոն իրավունքները փոխանցելու մասին։ Այս համաձայնագիրը ներառում է երկու ֆինանսական համաձայնագրեր, որոնք ստորագրվել են Ահմեդ Ֆրանցիսի (Ալժիրի ֆինանսների նախարար) և ֆրանկո-ալժիրցի Ժան-Մարսել Ժաննեյի միջև, որոնք վերաբերում են Ալժիրի գանձապետարանի և Ֆրանսիայի գանձապետարանի հարաբերություններին, մյուսը վերաբերում է Ալժիրի Կենտրոնական բանկին Ալժիրի Բանկի էմիսիոն թողարկման իրավունքի փոխանցմանը՝ Ֆրանսիայի բանկի տեխնիկական աջակցությամբ (31 դեկտեմբերի, 1962 թ.)։ Այս ֆրանկո-ալժիրյան կոնվենցիան նպատակ ուներ կազմակերպել և գործարկել Ալժիրի գանձարանի՝ ապագա անկախ պետության ծառայությունները։ Արժութային համակարգ Ալժիրի դինարը (ISO կոդը 4217 DZD) Ալժիրի Դեմոկրատական և Ժողովրդական Հանրապետության դրամական միավորն է սկսած 1964 թվականի ապրիլի 1–ից։ Դինարը փոխարինում է ալժիրյան Նոր Ֆրանկին՝ «Ալժիրի տնտեսական շրջանի ֆրանկին», նախկին արժույթ, որն օգտագործվում էր Ալժիրում 1848-1964 թվականներին։ Դինարը, որը բաժանված է հարյուր հավասար մասերի, որոնք կոչվում են ցենտիմներ (cts), կազմված են թղթադրամներից և մետաղական մետաղադրամներից։ Ֆիատ արժույթը պատկանում է պետությանը, և հատման արտոնությունը վերապահված է Ալժիրի կենտրոնական բանկին։ Առաքելություն Ալժիրի բանկի առաքելությունն է պահպանել տնտեսական մակարդակի, վարկի, արտարժույթի և տնտեսության ճշգրտված զարգացման պայմանները։ Ալժիրի բանկը երաշխավորում է լավագույն պայմանները բանկերի, ֆինանսական և արտասահմանյան հաստատությունների համար՝ մշտապես հարգելու բանկային կառավարման գործակիցները, իրացվելիությունը և սեփական միջոցների օգտագործումը։ Գլխամասային գրասենյակ Նրա առաջին կենտրոնակայանը գտնվում էր Ալժիրի Զիգուդ Յուսեֆ բուլվարի թիվ 8 հասցեում ՝ Ալժիրի բանկի նախկին կենտրոնակայանում։ Այն մնացել է այս շենքում մինչև 1991 թվականը, երբ տեղափոխվեց Վիլլա Ջոլի։ 2020 թվականին Ալժիրի բանկի կենտրոնակայանը վերանվանվել է Ալժիրի բանկի առաջին կառավարիչ Մուհամեդ Սեղիր Մոստեֆայի անունով։ Ծանոթագրություններ